**Referat samarbeidsutvalg 26.8.25**

Tilstede: Camilla Hofsødegård, Caroline Johansen Lien, Silje Carlsen, Elin Ødegård Lund og Lisbeth Bertelsen

Meldt forfall: Elise Lindland Møller

**Saker**

**Foreldremøte**

Foreldreråd og foreldremøte blir i slutten av september eller starten av oktober. Dato kommer.

Ønskelig med felles informasjon først, så møter på avdelingene.

SU: Camilla er på valg, så hun går ut av styret hvis noen andre vil overta.

**Dugnad**

Alle foreldre blir kalt inn til dugnad i september. Vi ber noen av foreldrene om hjelp til planlegging. Lisbeth sender ut en mail til 5-6 stykker, valgt ut ifra det vi kjenner til av evner og kunnskap. Men absolutt alle som vil bidra i en planleggingsgruppe må gjerne ta kontakt.

**Ferieordning**

Vi har de siste to årene redusert fra 4 til 3 uker feriestengt, med den 4. ferieuka som valgfri før eller etter stenging.

Det ble endret på fordi SFO endret sin ferieordning og fordi flere foreldre ønsket det.

Fra sommeren 2026 går vi tilbake til vår tidligere ordning: Vi stenger uke 28, 29, 30 og 31. Oppstart tirsdagen i uke 32.

Dette gjør vi fordi SFO har endret igjen, og de aller fleste andre barnehagene på Tromøy har denne ordningen.

I tillegg var det veldig få som hadde behov for åpen barnehage i uke 31.

Flertallet av de ansatte ønsker ferie i uke 31.

Det er kostbart å holde åpent med få barn. Vi må ta hensyn til sikkerhet og lang åpningstid og ty til vikarer for å ha nok ansatte til å holde åpent.

Foreldrene har hatt mulighet til å ytre meninger om ferieordning og andre ting i forkant av møtet i SU. Ingen har mottatt noen henvendelser.

**Eventuelt**

Ingen saker **Lisbeth**